CELEX: 32016R1354
Language: sk
Date: 2016-08-05 00:00:00
Title: Vykonávacie nariadenie Komisie (EÚ) 2016/1354 z 5. augusta 2016 o zatriedení určitého tovaru do kombinovanej nomenklatúry

10.8.2016   
            
            
               SK
            
            
               Úradný vestník Európskej únie
            
            
               L 215/1
            
         VYKONÁVACIE NARIADENIE KOMISIE (EÚ) 2016/1354
   z 5. augusta 2016
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, sa možno odvolávať naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. augusta 2016
      
         
            Za Komisiu
         
         
            v mene predsedu
         
         Stephen QUEST
         
            generálny riaditeľ pre dane a colnú úniu
         
      
   
   
      (1)  Ú. v. EÚ L 269, 10.10.2013, s. 1.
   
      (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Výrobok [tzv. zásobník (cartridge) na toner – „toner cartridge“] pozostávajúci z obdĺžnikového plastového zásobníka s rozmermi približne 11 cm × 11 cm × 7 cm, ktorý je naplnený tonerom. Zásobník (cartridge) je na vonkajšej strane vybavený ozubenými kolieskami osobitne určenými na použitie v súvislosti s určitými mechanickými časťami špecifickej tlačiarne. Vnútri je zásobník (cartridge) vybavený rotačným mechanizmom, ktorý funguje v spojení s ozubenými kolieskami. Po umiestnení zásobníka (cartridge) na toner do tlačiarne rotácia bráni tomu, aby sa toner nahromadil. Zásobník (cartridge) má schopnosť uvoľňovať toner elektrostatickou príťažlivosťou.
               
               
                  8443 99 90 
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 2b) k XVI. triede a znením číselných znakov KN 8443 , 8443 99  a 8443 99 90 .
                  Zatriedenie do položky 3707  ako chemické prípravky na fotografické účely je vylúčené, keďže zásobník (cartridge) obsahuje nielen toner, ale aj mechanické komponenty, ako sú ozubené kolieska a rotačný mechanizmus.
                  Vďaka ozubeným kolieskam s osobitným účelom je zásobník (cartridge) určený na použitie v špecifickej tlačiarni. Je to podstatné pre samotné mechanické fungovanie tlačiarne, pretože mechanické časti a súčasti tlačiarne fungujú v spojení s mechanickými časťami a súčasťami zásobníka (cartridge) a tlačiareň by bez tohto špecifického zásobníka (cartridge) nemohla fungovať (pozri aj klasifikačné stanoviská WCO 8443.99/2 a 8443.99/3).
                  Výrobok sa preto má zatriediť pod číselný znak KN 8443 99 90  ako súčasť tlačiarne.